Document ID: 32005D0935

ODLOČBA KOMISIJE
z dne 22. decembra 2005
spremembi Odločbe 2005/237/ES v zvezi s finančno pomočjo Skupnosti za delovanje referenčnega laboratorija Skupnosti za aviarno influenco v letu 2005
(notificirano pod dokumentarno številko C(2005) 5617)
(Verodostojno je samo angleško besedilo)
(2005/935/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 28(2) Odločbe,
ob upoštevanju naslednjega:
(1)
Direktiva Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence (2) določa ukrepe nadzora Skupnosti, ki se izvajajo v primeru izbruha aviarne influence pri perutnini. Določa tudi imenovanje nacionalnih laboratorijev za aviarno influenco in referenčnega laboratorija Skupnosti za aviarno influenco.
(2)
Odločba Komisije 2005/237/ES z dne 15. marca 2005 o finančni pomoči Skupnosti za delovanje nekaterih referenčnih laboratorijev Skupnosti na področju zdravstvenega varstva živali in živih živali v letu 2005 (3) zagotavlja finančno pomoč Skupnosti za referenčni laboratorij Skupnosti za aviarno influenco, kot je določeno v Direktivi 92/40/EGS.
(3)
Zadnji razvoj zdravja živali v Skupnosti in tretjih državah glede aviarne influence je občutno povečal količino dela, ki ga mora v zvezi z aviarno influenco opravljati referenčni laboratorij Skupnosti. Vzrok za porast je v glavnem karakterizacija virusov, predloženih laboratoriju, in proizvodnja ter posodabljanje trenutnega nabora reagentov in njihovega razdeljevanja.
(4)
Dodatno ima referenčni laboratorij Skupnosti za aviarno influenco ključno vlogo pri podpori diagnostičnih enot v nacionalnih referenčnih laboratorijih za aviarno influenco, vključno z obiski v teh laboratorijih.
(5)
Povečanje nabora razpoložljivih diagnoz, kot je potrjevanje novih molekularnih diagnostičnih tehnik in metodologije, objavljanje standardov in opravljanje medlaboratorijskih preskusov, kar je bilo dodano nalogam in zadolžitvam odobrenega delovnega programa za leto 2005, je povečalo število dejavnosti, ki jih opravlja referenčni laboratorij Skupnosti za aviarno influenco.
(6)
Komisija je analizirala zadnje informacije, ki jih je o izdatkih za leto 2005 predložil referenčni laboratorij Skupnosti za aviarno influenco. Ob upoštevanju teh informacij, je treba prilagoditi finančni prispevek Skupnosti navedenemu laboratoriju, zato je primerno dodeliti dodatna finančna sredstva za leto 2005.
(7)
Odločbo 2005/237/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravje živali -
SPREJELA NASLEDNJO ODLOČBO:
Člen 1
V členu 3 Odločbe 2005/237/ES se „135 000 EUR“ nadomesti s „285 000 EUR“.
Člen 2
Ta odločba je naslovljena na Združeno kraljestvo Velike Britanije in Severne Irske.
V Bruslju, 22. decembra 2005

Labels: 7
0
15
6